
Narvas Aleksander Puškini tänav 33 asuvate ruumide tasuta

kasutusse andmine (NARVA INGERISOOMLASTE SELTS)

1. ASJAOLUD JA MENETLUSE KÄIK

Narva Linnavalitsusele saabus taotlus MTÜ-lt NARVA INGERISOOMLASTE SELTS, registrikood 80069483, milles palutakse anda täiendavalt tasuta kasutusse Narvas Aleksander Puškini tänav 33  hoone 1. korrusel  asuvad ruumid nr 45 ja 46 mittetulundusühingu tegevuse laiendamiseks.

1. korruse ruumide üldpind

72,5 m2
Arvestuslik üüritasu


66,99 eurot

Ruumide seisukord on ebarahuldav, vaja vahetada aknad, renoveerida elektrivarustus. Need puudused ei võimalda ruume ilma remondita  kasutusse anda. Remonditöödeks vajalikud vahendid Linnavara- ja Majandusametil puuduvad.

MTÜ NARVA INGERISOOMLASTE SELTS võtab endale kohustuse teha ruumides oma kulul remont. Uusi ruume kavatsetakse kasutada muusikastuudiona, käsitöönurgana ja muuseumina.

Käesoleval ajal kasutab MTÜ NARVA INGERISOOMLASTE SELTS tasuta kasutuslepingu alusel samas hoones 3. korruse ruume üldpinnaga 93,8 m2, mis on remonditud nende kulul.

MTÜ Eesti HIV-positiivsete Võrgustik taotlust arutati Narva Linnavalitsuse linnavarakomisjoni istungil 09.03.2011. a (protokoll nr 3) ning otsustati:

1. Soovitada anda MTÜ-le NARVA INGERISOOMLASTE SELTS, registrikood 80069483, avalikku enampakkumist korraldamata tasuta kasutusse Narvas Aleksander Puškini tänav 33 hoones 1. korrusel asuvad ruumid nr 45 ja 46 üldpinnaga 72,5 m2 mittetulundusühingu tegevuse korraldamiseks.

2. Narva Linnavalitsuse Linnavara- ja Majandusametil esitada punktis 1 toodud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46, 46.4, 7.2.3 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse mittetulundusühingutele. Vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.3). Seega, eelnimetatud ruumide enampakkumiseta kasutusse andmise otsustuse võtab vastu Narva Linnavalitsuse Linnavara- ja Majandusamet, Narva Linnavalitsusel tuleb aga vastu võtta otsustus antud ruumide tasuta kasutusse andmise kohta, kuna Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks. 
Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Aleksander Puškini tänav 33 hoone bilansiline valdaja.

3. OTSUS

3.1. Anda MTÜ-le NARVA INGERISOOMLASTE SELTS, registrikood 80069483, määramata ajaks tasuta kasutusse Narvas Aleksander Puškini tänav 33 hoones 1. korrusel asuvad ruumid nr 45 ja 46 üldpinnaga 72,5 m2 mittetulundusühingu tegevuse korraldamiseks.

3.2. Narva Linnavalitsuse Linnavara- ja Majandusametil sõlmida MTÜ-ga NARVA INGERISOOMLASTE SELTS punktis 3.1 nimetatud ruumi tasuta kasutusleping.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks MTÜ-le NARVA INGERISOOMLASTE SELTS.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

